
Kirkens  tidsskrifter  runder  1  mio-mærket 


Bemærkelsesværdig  milepæl  som  Stjernen 
også  er  en  del  i. 


Da  majnumrene  af  Ensign,  New 
Era,  Friend  og  de  internatio- 
nale udgaver,  hvoraf  Stjernen 
udgør  en  lille  del,  var  færdigtrykt  hav- 
de man  passeret  over  1  mio  trykte 
eksemplarer  eller  ialt  1.045.000  stk. 

Dette  fornemme  resultat  er  nået 
over  155  års  udgivervirksomhed.  I  alle 
disse  år  har  kirkens  blade  bragt  artik- 
ler og  taler  af  profeter,  apostle  og  an- 
dre ledere  ud  til  medlemmerne.  Æld- 
ste Hugh  W.  Pinnock,  De  halvjerds 
Præsidium  og  chef  for  undervisnings- 
departementet  sagde  at  tidsskrifterne 
hjælper  medlemmerne  til  at  føle  sig 
nærmere  knyttet  til  Frelseren,  Brødre- 
ne og  kirkens  hovedsæde.  "Da  jeg  var 
dreng  drømte  jeg  om  at  have  en  apo- 
stel i  mit  hjem  eller  bare  vores  stavs- 
præsident,"  siger  ældste  Pinnock.  "Og 
dog  hver  måned  kom  der  et  medlem 
af  Det  øverste  Præsidentskab  ind  i 
vort  hjem  gennem  kirkens  blade.  Vi 
havde  apostle,  medlemmer  af  det  præ- 
siderende   Biskopråd,  vidunderlige 


undervisere,  medlemmer  fra  hele  ver- 
den til  at  "besøge"  os  lige  her  i  vort 
hjem  hver  gang  vi  tog  bladet  frem. 
Dette  var  -  og  det  er  det  stadig  -  en 
stor  velsignelse." 

De  første  anstrengelser  med  at  ud- 
give sdh-publikationer  begyndte  i 
1832  da  Oliver  Cowdery  og  William 
W.  Phelps  blev  kaldet  til  at  trykke  og 
udgive  bøger  og  andet  for  kirken.  En 
bogtrykmaskine  blev  købt  og  bragt  til 
Independence  hvor  et  månedsblad 
The  Evening  And  Morning  Star  blev 
udgivet.  Dette  var  den  første  publik- 
ation i  kirken.  The  Star  (Stjernen)  op- 
hørte med  at  udkomme  efter  14  må- 
neders forløb,  idet  en  pøbelhob  øde- 
lagde maskineriet  i  juli  1833.  Senere 
kom  der  mange  andre  blade  til:  LDS 
Messenger  and  Advocate  1834-37, 
Deseret  News  i  1850,  Church  News  i 
1931,  og  vores  egen  Stjernen  -  i  be- 
gyndelsen kaldt:  Skandinaviens  Stjer- 
ne -  udkom  første  gang  1.  oktober 
1851,  udgivet  af  Erastus  Snow,  Juve- 


nile Instructor  i  1866,  Women's  Ex- 
ponent  i  1872,  the  Contributor  i  1879, 
Improvemcnt  Era  1897,  Children's 
Friend  i  1902.  Fra  1.  januar  1971  be- 
gyndte The  New  Era,  Ensign  og 
Friend  at  udkomme  idet  alle  andre 
blade  og  tidsskrifter  ophørte. 

"Vi  er  dobbelt  velsignede  ved  at  ha- 
ve en  kirke  som  har  et  tidsskrift  for 
alle  sine  medlemmer,"  siger  ældste 
Pinnock.  "The  Friend  er  et  blad  for 
vore  små  børn.  The  New  Era  er  for 
vore  teenagers.  Og  Ensign  er  for  vore 
voksne  medlemmer.  Vi  har  det  inter- 
nationale magasin  der  udgives  på  20 
sprog  til  medlemmer  i  mere  end  50 
lande  i  ikke-engelsk  talende  lande  over 
hele  verden.  Kirkens  blade  giver  os 
vejledning.  Når  de  kommer  ind  i  vore 
hjem  ved  vi  at  vi  skal  til  at  have  noget 
værdifuldt,  positivt,  noget  der  kan 
hjælpe  os,  ja,  noget  ærligt  at  læse," 
slutter  ældste  Pinnock. 

Church  News 

Seminarprogrammet 
i  75  år 

225. 000  har  opnået  et  godt  grundlag 
i  evangeliske  principper 


Seminarprogrammet  begyndte 
som  et  eksperiment  i  1912  med 
70  elever  og  kan  nu  75  år  efter 
fejre  sit  jubilæum  med  225.000  elever  i 
73  lande  og  områder.  Det  drejer  sig, 
foruden  alle  de  kendte  lande,  bl.a.  om 
Zimbabwe,  Tyrkiet,  Nicaragua,  Mar- 
shall-øerne,  Malaysia,  Kiribati  og 
Thailand,  lande  som  vi  ellers  ikke  hø- 
rer så  meget  om  i  kirkelig  forbindelse. 
Seminarmaterialet  fordeles  sprogligt 
således:  59,6%  engelsk,  7,7%  portugi- 
sisk, 23,4%)  spansk,  3,8%)  andre  euro- 
pæiske sprog  og  3,3%  asiatisk.  Og  det 
nøjagtige  tal  elever  for  hele  verden  er 
225.709. 

Det  hele  blev  påbegyndt  af  Joseph 
F.  Merrill,  på  det  tidspunkt  rådgiver  i 
Salt  Lakes  Granite  stav.  Han  blev  i 
1931  kaldet  som  apostel.  Han  syntes 
at  hans  kone  med  stor  dygtighed  hav- 
de undervist  deres  børn  i  skrifterne  på 
så  god  en  måde  at  det  burde  komme 
mange  andre  til  gode.  Planen  blev  lagt 
i  samråd  med  kirkens  undervisnings- 
råd  og  Granite  skoledistrikt  og  præs. 
Merrills  ide  blev  godkendt  i  maj  1912 
og  efteråret  1912  blev  de  første  semi- 
narklasser aflioldt  for  lånte  penge  i 
Granite  highschool,  indtil  egen  byg- 
ning var  klar.  Den  første  lærer  hed 
Thomas  J.  Yates  og  red  på  sin  hest 
hver  dag  for  at  nå  til  Granite  i  rette  tid 
for  at  undervise.  Dengang  var  lektie- 
materialet skriften:  Det  gamle  og  nye 
Testamente  og  med  en  bibelordbog 
som  eneste  håndbog  i  biblioteket.  Det 
der  begyndte  så  småt  skulle  med  årene 
blive  verdensomspændende. 

Stanley  A.  Peterson  engageret  i  kir- 
kens uddannelsesprogram  fortæller 
hvordan  ældste  Joseph  B.  Wirthlin  en 
dag  ringede  til  ham  og  spurgte  om  han 
vidste  om  der  noget  sted  i  verden  var 
et  område  hvor  alle  potentielle  semi- 


narelever var  med  i  seminar.  Bror  Pe- 
terson vidste  det  ikke  og  ældste  Wirth- 
lin svarede:  "Jamaica,  der  er  7  mulige 
og  alle  deltager  i  seminar."  I  1986  var 
der  på  Jamaica  81  mulige  elever  og 
alle  81  deltog  i  seminaret. 

Bror  Peterson  fortalte  også  hvordan 
elever  i  nye  områder  viser  deres  begej- 
string. I  Zimbabwe  i  Afrika  havde  3 
brødre  tilsluttet  sig  kirken  og  deltog  i 
seminarprogrammet.  Midt  i  sæsonen 
flyttede  de  20  km  væk  fra  byen  hvor 
de  gik  til  seminar,  men  de  ville  stadig 
komme  til  undervisningen,  så  de  for- 
lod deres  hjem  kl.  4.30  om  morgenen 
til  fods,  og  efter  de  20  kms  gang  var  de 
fremme  kl.  6.  De  havde  ingen  for- 
sømmelser og  besluttede  at  fortsætte 
også  det  næste  år.  "Og  det  er  det,  det 
hele  drejer  sig  om,"  slutter  bror  Peter- 
son. "Seminar  er  en  mulighed  for  de 
unge  mennesker  til  at  få  et  godt  grund- 
lag i  evangeliske  principper." 
Church  News 

Biskop  Villy  Petersen  død 


Den  29.  april  døde  biskop  Villy 
Petersen,  Aalborg,  efter  læn- 
gere tids  sygdom.  Villy  Peter- 
sen var  uddannet  som  smed  og  ma- 
skinarbejder, og  hans  sidste  arbejds- 
plads var  Aalborg  værft,  hvor  han  ar- 
bejdede i  39  år  indtil  han  gik  på  efter- 
løn. 

Biskop  Villy  Petersen  blev  kaldet  og 
indsat  som  grenspræsident  for  Aalborg 
gren  den  18.  december  1977,  og  da 
Aarhus  stav  blev  organiseret  den  2.  juli 
1978  blev  han  kaldet  til  at  være  bi- 
skop. Dette  kald  udførte  han  med  stor 
flid  indtil  han  blev  afløst  den  19.  au- 
gust 1984.  I  hans  tid  som  biskop  blev 
kirkebygningen  udvidet  med  kultur- 
sal, nyt  køkken  og  mange  klasseværel- 
ser. 

Ved  hans  bisættelse  blev  følgende 
mindeord  udtalt  af  Kjeld  Poulsen: 
"Jeg  havde  en  ven,  han  stod  på  værf- 
tet. Der  er  ikke  rejst  nogen  statue,  men 
nævn  hans  navn  og  mange  vil  huske 
ham. 


Jeg  havde  en  ven,  han  stod  på  Riis- 
højvej,  midt  i  en  smuk  kirkebygning. 
Når  jeg  glæder  mig  over  dens  velbeva- 
rede skønhed  mindes  jeg  hans  forma- 
ninger. Jeg  havde  en  ven,  han  stod  på 
i  troen.  Man  siger:  Han  var  hård  i 
pengesager,  han  var  hård  i  ordensreg- 


ler, han  var  hård  i  kravene,  han  var 
hård  i  troen.  Når  nogen  bad  ham  om 
hjælp,  krævede  han  selvhjælp,  alligevel 
hjalp  han  mange  i  nød. 

Når  børnene  havde  tudser  med  i 
kirkesalen  eller  medlemmerne  forstyr- 
rede møderne  med  unødvendig  uro, 
krævede  han  orden  og  respekt  for  kir- 
ken. Når  medlemmerne  svigtede  deres 
kaldelser,  stillede  han  dem  til  ansvar 
og  accepterede  ikke  alle  mulige  und- 
skyldninger. Man  sagde  han  var  for 
hård,  men  han  fik  bedre  medlemmer. 
Når  nogle  blev  prøvet  i  troen,  holdt 
han  dem  til  tilliden  ved  at  stille  sig  på 
deres  uvished,  indtil  troen  igen  havde 
givet  dem  vished  og  styrke. 

Jeg  har  en  ven,  han  følger  mig  hele 
livet,  og  selvom  vi  er  legemligt  adskilt 
er  han  mit  livs  'advarselsrøst'." 

Villy  Petersen  efterlod  sin  hustru 
Karna  Petersen,  3  børn,  9  børnebørn 
og  et  oldebarn. 

Æret  være  hans  minde. 
Ref.  Annelise  Sørensen  Aalborg. 


Stavskonference  i 
Aarhus  stav 


afJohs  Vestbø 

Denne  konference  blev  et  ven- 
depunkt for  os,  idet  konfe- 
rencen blev  afholdt  i  Herning 
Kongrescenter  -  hvor  også  efterårs- 
konferencen  vil  blive  afholdt.  Lørdag 
den  25.  april  samledes  præstedømmet 
til  henholdsvis  lederskabsmøde  og 
præstedømsmøde  i  Hernings  smukke 
grensbygning  hvor  vi  modtog  instruk- 
tioner af  stavspræsidentskabet  og  ho- 
vedemnet var:  Genaktivering. 

Søndag  den  26.  april  blev  møderne 
så  afholdt  i  Herning  Kongrescenters 
smukke  mødesal.  Denne  sal  er  ud- 
formet som  et  auditorium  med  gulv- 


hævning. Stolene  er  polstrede  og  me- 
get behagelige.  Desuden  er  lydgengi- 
velsen særdeles  god.  De  to  hovedmø- 
der var  under  præsidium  og  ledelse  af 
stavspræsident  K.B.  Andersen. 

Til  stede  var  bl.a.  missionspræsident 
Dee  V.  Jacobs  og  hustru  samt  stavs- 
patriark  Verner  Buur. 

Frederikshavns  grenskor  havde  2 
sangnumre  under  det  2.  hovedmøde. 
Mødets  hovedemne  var,  hvordan  vi 
styrker  vort  vidnesbyrd  gennem 
Mormons  Bog.  Til  stede  var  ca.  700  til 
1.  møde  og  lidt  færre  til  2.  møde. 


Vore  missionærer 

Stjernen  er  interesseret  i  at  høre 
nyt  fra  vore  udsendte  missionæ- 
rer. 

Dennegang  bringer  vi  et  billede  af 
Anders  Edsberg  fra  3.  ward  i  Køben- 
havn. Han  blev  kaldet  til  at  virke  i 
Den  Schweiziske  Mission  i  Ziirich  og 
rejste  den  8.  april  til  MTC  i  Provo, 
Utah  og  fortsatte  den  9.  juni  til 
Schweiz. 

The  S.E.M. 


The  S.E.M.  står  for  The  Scotland 
Edinburgh  Mission,  og  det  er 
her  jeg  tjener  for  øjebHkket.  Jeg 
har  kun  været  på  min  mission  i  6  må- 
neder (april  87),  men  jeg  har  allerede 
lært  så  meget!  Jeg  tog  på  mission  fordi 
jeg  ønskede  at  vise  min  himmelske 
Fader  og  min  Frelser  Jesus  Kristus 
hvor  taknemlig  jeg  er  for  alt  hvad  de 
har  givet  mig,  og  for  at  få  lov  til  at 
dele  den  største  glæde/lykke  i  mit  liv 
(nemlig  evangeliet)  med  andre  af 
Guds  børn. 

Jeg  vidste  ikke,  at  den  der  får  mest 
ud  af  en  fuldtidsmission  er  en  selv.  Jeg 
har  lært  så  meget  om  evangeliet,  andre 
mennesker  og  især  om  mig  selv  at  det 
næsten  er  helt  utroligt.  Jeg  har  allerede 
haft  mange  dejlige  opbyggende  ople- 
velser her,  men  der  er  dog  en  som  står 
mit  hjerte  nærmere  end  de  andre,  og 
det  er  min  første  dåb,  så  den  vil  jeg 
fortælle  jer  om.  Men  hvorfor  ikke  be- 
gynde ved  begyndelsen? 

Mit  første  område  blev  Dundee. 
Det  var  meget  hårdt  til  at  begynde 
med,  fordi  mjn  "træner"  (min  kam- 
merat) og  jeg  begge  flyttede  til  Dundee 
den  samme  dag,  så  ingen  af  os  kendte 
byen.  Og  værre  var,  at  de  første  3  uger 
bankede  vi  på  døre  i  1 1  timer  hver  dag 
(undtagen  p-dag  og  søndag  -  selvfølge- 
lig) uden  at  blive  inviteret  indenfor  en 
eneste  gang.  Men  endelig  skete  det.  En 
ung  mand  på  28  inviterede  os  ind. 
Han  hed  Jim,  og  han  havde  først  sagt 
at  han  var  ateist  og  havde  smækket 
døren  i,  men  så  fik  han  dårlig  samvit- 
tighed. Da  vi  var  på  vej  ned  ad  trap- 
pen (han  boede  i  stuen)  inviterede  han 
os  ind.  Vi  endte  med  at  undervise  ham 
i  den  første  lektie  og  fik  en  aftale  om 
at  komme  igen  næste  uge  for  at  un- 
dervise ham  i  den  anden  lektie. 

Jeg  var  så  begejstret  og  så  lykkelig 
over  at  en  person  endelig  havde  accep- 
teret os  at  jeg  nærmest  fløj  hjem  bagef- 
ter! Jeg  havde  på  daværende  tids- 
punkt ingen  anelse  om  at  det  ville  tage 
os  4  lange  måneder  med  Jim.  Han 


havde  så  mange  personlige  problemer 
og  bekymringer  som  han  gerne  ville 
have  løst  og  have  svar  på.  4  måneder 
med  mange  bekymringer  og  sjælekva- 
ler fordi  han  nogle  gange  ikke  var 
hjemme  når  vi  kom  til  ham  -  og  det 
selvom  vi  havde  en  aftale.  Også  fordi 
han  prøvede  at  holde  op  med  at  ryge  4 
gange  før  det  endelig  lykkedes  for 
ham!  4  måneder  hvor  vi  underviste 


den  føltes  forfærdelig  lang  -  inden  vi 
gik  tilbage  for  at  se  hvad  han  havde 
besluttet  sig  til.  Det  første  han  sagde 
da  han  åbnede  døren  var:  "Jeg  ønsker 
at  blive  døbt!"  Vi  blev  så  overraskede, 
at  vi  næsten  begyndte  at  græde,  men  vi 
var  også  lidt  betænkelige  for  vi  ønske- 
de at  han  skulle  blive  døbt  af  den  rette 
grund.  Så  vi  spurgte  ham  hvorfor  han 
ønskede  at  blive  døbt.  Han  gav  os  det 


*  <^/ack'  missionærer  lige  fjør  Jims  dåb  -  søster  Molbceh  tv. 


ham  i  de  første  5  lektier  to  gange  plus 
at  vi  læste  en  hel  del  i  Mormons  Bog, 
fastede  med  og  for  ham  og  bad  med 
og  for  ham  utallige  gange.  Til  sidst 
følte  vi  at  vi  simpelthen  ikke  kunne 
gøre  mere  for  ham.  Han  havde  været  i 
kirken  med  os  flere  gange,  været  til  2 
dåb.  Vi  havde  også  en  ung  mand 
(medlem)  med  ude  at  undervise  ham 
ligesom  vi  havde  undervist  ham  i  et 
andet  medlems  hjem,  og  hver  gang 
sagde  han  at  han  nød  det.  Vi  beslutte- 
de så  at  fortælle  ham  at  vi  ikke  kunne 
gøre  mere  for  ham,  og  at  det  var  op  til 
ham  selv  nu. 

Det  gjorde  vi  og  ventede  så  en  uge  - 


korteste,  men  bedste  svar:  "Fordi  kir- 
ken er  sand!"  Han  havde  vidst  det  de 
sidste  2  måneder,  men  han  ville  bare 
ikke  indrømme  det  over  for  sig  selv. 
Vi  følte  også  at  han  havde  et  vidnes- 
byrd om  kirken  allerede  på  det  tids- 
punkt, men  vi  kunne  og  ville  jo  ikke 
tvinge  ham  til  at  indrømme  det.  Han 
måtte  indse  det  selv  først. 

Det  er  man  nødt  til  at  opleve  selv 
for  helt  at  kunne  forstå  det.  Det  er  en 
af  de  allerskønneste  oplevelser  vi  unge 
mennesker  kan  have  i  vort  jordiske  liv. 
Jeg  håber  at  alle  unge  vil  stræbe  efter 
at  tage  på  en  fuldtidsmission  så  de  og- 

så  kan  opleve  det.  At  se  tårene  lige  så 
stille  trille  ned  af  Jims  kinder  efter  at 
han  havde  modtaget  Helligåndsgaven 
var  bare  så  vidunderligt.  Det  fik  mig 
til  at  glemme  alle  de  mindre  gode  ting 
jeg  havde  oplevet  i  de  sidste  5  måne- 
der. De  har  bestemt  været  det  hele 


værd.  Jeg  følte  mig  så  ydmyg  og  dybt 
taknemlig  over  at  min  kammerat  og 
jeg  havde  haft  dette  vidunderlige  privi- 
legium at  få  lov  til  at  være  redskaber  i 
vor  himmelske  Faders  hænder,  til  at 
bringe  Jim  på  den  rette  sti  tilbage  til 
Herren  og  til  at  se  Jim  vokse  i  evange- 


liet. Han  har  også  lært  os  så  meget  om 
andre  mennesker. 

En  fuldtidsmission  er  simpelthen 
bare  det  bedste!  Go  for  it!  I  vil  aldrig 
fortryde  det.  Det  kan  jeg  garantere  jer 
for! 

Sister  Susanne  Molbech 


Medlemmernes  svar 
på  profetens  udfordring 

Der  kommer  100-vis 
af  breve  hver  uge 

Præsident  Ezra  Taft  Benson 
modtager  hundreder  af  breve 
hver  uge  fra  medlemmer  som 
har  modtaget  hans  udfordring  om  at 
læse  Mormons  Bog. 


Den  5.  maj  viste  ældste  Dallin  H. 
Oaks  præsident  Benson  en  kopi  af 
guldpladerne  som  han  havde  modtag- 
et fra  seminarelever  fra  Columbiadi- 
striktets  seminar  i  Washington/Origon 
staterne.  Seminareleverne  som  har 
fuldført  præsidentens  opfordring  til  at 
læse  Mormons  Bog,  havde  skrevet 
deres  navne  på  guldpladerne. 

Præsident  Benson  modtog  også  en 
plakat  fra  Kirtland,  Ohio  med  navne 
på  123  medlemmer  som  havde  læst 
Mormons  Bog. 


"Jeg  har  aldrig  nogensinde  mod- 
taget sådan  en  respons  som  på  denne 
udfordring,"  sagde  præsident  Benson 
da  han  kiggede  på  alle  navnene.  "Det 
er  overvældende!  Og  jeg  er  glad  for 
reaktionen."  Profeten  fortsatte:  "Hvis 
du  ønsker  at  læse  hvad  Herren  siger  så 
skal  du  læse  Lære  &  Pagter  afsnit 
84:51-63,  der  kalder  Herren  medlem- 
mer til  omvendelse  fordi  de  behandler 
de  ting  de  har  modtaget  letsindigt." 

Church  News 

Seminarafslutning  i  København  stav 


Bi/k'c/cr  fra  opførelsen 
af  "Herrens  Siridsmænd' '. 


Den  9.  maj  var  der  afslutning 
på  seminaråret  1986-87  og  det 
blev  som  sædvanlig  et  festligt 
punktum  for  vinterens  arbejde  med  de 
unge.  Aftenen  blev  ledet  af  Jens  An- 
dersen og  der  var  diplomuddeling  ved 
Jens  Kristoffersen  og  stavspræsident 
Rich.  Andersen. 

Der  var  spisning  og  aftenen  sluttede 
med  at  alle  de  unge  opførte  et  skuespil 
"Herrens  Stridsmænd"  i  tre  akter.  Det 
illustrerede  årets  kursus  idet  det  hand- 
lede om  kirkens  historie,  begyndende 
med  Joseph  Smith,  hans  død  og  pio- 
nertiden. De  tre  akter  blev  spillet  af 
forskellige  ward  og  grene,  således  at 
gennemgående  figurer  i  alle  tre  akter 
blev  spillet  af  tre  forskellige.  Der  var 
lagt  et  stort  arbejde  i  at  få  spillet  til  at 
gå  godt  over  scenen,  men  lederne  lag- 
de ikke  skjul  på  at  det  havde  været 
hårdt.  Det  var  især  svært  at  få  drenge- 
ne til  at  yde  en  indsats  rent  skuespil- 
mæsigt,  det  er  nok  fordi  de  har  lidt 
svært  ved  at  overvinde  sig  selv  og  blive 
frie  på  en  scene.  Men  alle  problemer, 
sorger  og  fortrædeligheder  forsvandt 
da  spillet  først  var  i  gang  og  skuespil- 
lerne fik  megen  ros  for  deres  indsats. 
Som  en  af  drengene  sagde  bagefter: 
"Det  var  spændende,  jeg  skulle  nok 
have  gjort  noget  mere  ved  det,  jeg  hå- 
ber at  jeg  kommer  med  næste  år." 

Jørgen  Lj ungstrøm 


KIRKENYT 


VI 


OD 


Sådan  lyder  budskabet  i  Aarhus 
stavs  missionærfremstød.  Dette 
tog  sin  begyndelse  allerede  i 
foråret,  fortæller  stavens  missionspræ- 
sident  Jørn  Holm  Bendtsen,  idet 
stavs-  og  missionspræsidentskabet  på 
dette  tidspunkt  begyndte  at  involvere 
sig  i  "Kom  følg  mig"-programmet  ved 
at  påtage  sig  nedennævnte  opgaver. 
Sidenhen  blev  højrådet  involveret  og 
dernæst  biskoprådene.  Ind  imellem 
har  der  været  rigelig  med  tid  så  man 
kunne  nå  at  få  gode  missionsoplevel- 
ser,  så  det  hele  ikke  bare  blev  tomme 
ord,  når  man  i  sit  vidnesbyrd  gav  det 
budskab  som  sagde:  "Kom  følg  mig." 

Præsident  Bendtsen  fortæller  videre 
at  lederne  i  enhedernes  organisationer 
er  blevet  inddraget  i  fremstødet,  og 
fastesøndag  i  oktober  "offentliggøres" 
projektet,  idet  staven  faster  og  beder 
for  missionsarbejdet  -  og  til  alles  del- 
tagelse deri. 

Ref:  J.  Holm  Bendtsen  '  ' 


"Kom,  følg  mig"  sagde  Jesus,  da  han  kaldte  sine  disciple, 
og  han  tilføjede:  "Og  jeg  vil  gøre  jer  til  menneskefiske- 
re". Matt.  4:19. 

Alle  kan  deltage  i  missionærartie jde  ved  at: 

1.  Bede  (og  evt.  faste)  for  missionærarbe jdet. 

2.  Bede  (og  evt.  faste)  for  din  egen  indsats  i  missionær- 
arte  jdet, 

3.  Deltage  i  dåbsmøder. 

4.  Deltage  i  Åbent  Hus.  ;  ;■•  - 

5.  Spare  regelmæssigi;  op  til  sin  mission. 

6.  Skrive  til  en  lokalt  udsendt  missionær.        "  ! 

7.  Bede  for  sine  undersøgere 


8.  Bringe  en  ven  til  en  kirkeaktivitet,  (sport,  fest,  kon- 
cert, m.m. ) 

9.  Tage  sig  af  nye  undersøgere  i  kirken.  '.  ' 

10.  Give  en  Mormons  Bog    til  en  bekendt,  (evt.  med  dit 
vidnesbyrd  på  første  side) 

11.  Invitere  undersøgere  hjem  til  middag  eller  hyggeaften. 

12.  Holde  en  undersøger-f ires ide  i  sit  hjem. 

15t  Gå  som  hjemmelærer  eller  besøgslærerinde  sajmmen  med 
missionærerne  for  at  genaktivere. 

14.  Bringe  en  ven  til  kirken,  j  .,; 

15.  Gå  med  missionærerne  og  udføre  missionærarbe jde  ved 
at  bære  vidnesbyrd. 


 ^,  ^^^^^^ 

Familietræf '87  i  Silkeborg 

Århus  stavs  aktivitetskomite 
prøvede  sidste  år  for  første 
gang  at  arrangere  stavens 
sportsmesterskaber  kombineret  med 
et  familiearrangement  i  Esbjerg  i  på- 
skeferien. Dette  bevirkede,  at  der  i  år 
skulle  prøves  en  ny  måde  at  samle  hele 
familien  på.  Denne  gang  blev  arran- 
gementet kaldt  for  Familie-træf  '87, 
og  blev  afviklet  i  Silkeborg,  hvor  der 
var  mulighed  for  indkvartering  på 
Nordre  skole  og  på  byens  vandrehjem. 

-  Ideen  med  Familie-træf  er  som  nav- 
net antyder  en  måde  at  samle  familien 
omkring  aktiviteter,  hvor  alle  uanset 
alder,  køn  og  talent  skulle  kunne  del- 
tage i  alt  det,  der  vil  blive  arrangeret  i 
forbindelse  med  et  sådant  arrange- 
ment. Ud  fra  sidste  års  evaluerings- 
skemaer fremgik  det  meget  klart,  at 
påsken  var  det  ideelle  tidspunkt,  og 
for  at  så  mange  familier  kunne  være 
med,  skulle  stævnet  også  gøres  øko- 
nomisk overskueligt  ved  at  benytte  en 
af  byens  skoler  samt  kun  servere  2 
gange  morgenmad  og  en  rigtig  fest- 
middag. 

Der  har  været  mange  årsager  til,  at 
aktivitetskomiteen  valgte  Silkeborg, 
bl.a.  den  centrale  beliggenhed  i  staven, 
den  smukke  natur  omkring  Silkeborg 

-  dog  skønnest  efter  1 .  maj,  som  grens- 
præsident  Steffen  Vestergård  Poulsen 
ikke  var  sen  til  at  berette  om  -  men 
også  for  at  se,  om  et  så  stort  arrange- 
ment kunne  fungere  i  en  forholdsvis 
lille  enhed  som  Silkeborg,  Ud  fra  dette 
skal  der  lyde  en  meget  varm  og  vel- 
ment tak  til  hele  familien  Vestergård 
Poulsen,  der  ydede  en  stor  indsats  for 
at  få  alle  ting  til  at  klappe. 

Det  var  især  glædeligt  at  se,  hvor- 
dan de  helt  små  -  2-6  årige  -  hurtigt 
fandt  sammen,  og  pudsigt  var  det  at 
høre  nogle  af  deres  mange  perler.  Hør 
f.eks.  denne:  En  pige  på  ca.  3  år  til  en 


dage  med  solskin  var  rammen 
Aarhus  stavs  påskestævne 

dreng  på  samme  alder:  -  er  du  også 
mormon?  -  Ja,  siger  drengen,  kan  du 
ikke  se  det?  -  Nej,  siger  pigen,  hvordan 
det?  -  Jo,  siger  drengen,  jeg  ryger  da 
heller  ikke!  -  En  anden  lille  eller  nær- 
mere stor  "kærlighedserklæring":  -  En 
pige  på  ca.  4  år  kigger  op  på  sin  mor, 
som  er  ved  at  rede  sit  hår:  -  Mor,  ih, 
hvor  jeg  elsker  dig! 

Der  var  stor  aktivitet,  og  det  vil 
glæde  aktivitetskomiteen  meget  -  br. 
Leif  Klitgaard  og  undertegnede  -  hvis 
der  atter  bliver  arrangeret  Familie- 
træf, at  de  breve  og  tilmeldinger,  der 
bliver  sendt  ud  til  biskopper,  gren- 
spræsidenter  og  aktivitetsformænd  og- 
så vil  blive  returneret  til  den  ønskede 
dato!  -  så  er  vi  nemlig  som  aktivitets- 
komite  sparet  for  at  gå  rundt  til  sta- 
vens mange  andre  talenter.  Ud  fra  de 
ca.  50  returnerede  evalueringsskemaer 
kan  det  oplyses,  at  alle  har  et  ønske 
om  Familie-træf '88  -  og  at  der  til  dette 
stævne  vil  blive  arrangeret  yderligere 
familie-venlige  aktiviteter. 

På  aktivitetskomiteens  vegne  øn- 
sker jeg  hermed  at  sige  tak  til  samtlige, 
der  var  med  til  at  gøre  påsken  '87  til 
en  stor  oplevelse!  -  især  tak  til  de 
mange,  der  uden  tøven  sagde  tak  til  de 
forskellige  aktiviteter,  der  blev  os  an- 
dre til  del. 

Carl-Johan  Grabe, 
formand  for  aktivitetskomiteen 
i  Århus  stav 

En  a  f  deltagerne  skriver: 
Familietræf 

Århus  stavs  aktivitetskomite  kaldte 
sammen  til  "Familietræf  i  Silkeborg  i 
påskedagene  torsdag,  fredag,  lørdag. 

Vi  havde  tilmeldt  os  som  familie,  og 
torsdag  lidt  før  kl.  15  mødte  vi  op  med 
soveposer  og  øvrige  bagage  på  Nordre 
skole. 

Vi  fik  tildelt  et  klasselokale,  som 
familien  kunne  være  i,  og  vi  bragte 


om 


vore  ting  derop.  Hver  familie,  der  del- 
tog, havde  fået  sit  eget  lokale  med  fa- 
milieskilt på  døren.  Torsdag  eftermid- 
dag blev  vi  delt  i  3  hold  efter  interes- 
ser, og  man  kørte  enten  til  Veteran- 
bilmuseet, Veteranjernbanen  eller  Sil- 
keborg by  med  bymuseet  m.m.  Om 
aftenen  underholdt  nogle  familier  med 
sang  og  musik. 

Fredag  morgen  serveredes  der  god 
og  rigelig  morgenmad,  hvorefter  der 
orienteredes  om  dagens  program,  der 
startede  med  3  miniklasser:  sportsak- 
tiviteter, familieansvar  og  musik  og 
sang.  Vore  børn  valgte  sportsaktivite- 
terne, mens  vi  forældre  valgte  musik 
og  sang,  hvor  vi,  store  og  små,  i  ca.  2 
timer  muntrede  os  med  at  synge,  lege 
og  spille  under  ledelse  af  Carl-Johan 
Grabe.  Om  eftermiddagen  var  der  ud- 
flugt for  alle  til  Himmelbjerget,  hvor 
vi  nød  den  smukke  udsigt. 

Efter  udflugten  var  der  sidst  på  ef- 
termiddagen Mini-olympiade  for  hele 
familien.  Vi  blev  delt  i  12  hold  med  ca. 
8  på  hvert  hold,  og  så  gik  det  løs  med 
konkurrencer  i  lakridsspisning,  kugle- 
stød med  ballon,  diskoskast  med  pap- 
tallerken, puste  til  bordtennisbold  og 
lignende.  En  morsom  konkurrence, 
hvor  alle  kunne  være  med  på  lige  fod. 
Klokken  18.30  blev  der  serveret  alle 
tiders  middag:  meget  fin  oksesteg  med 
smukt  anrettet  salat. 

Efter  middagen  præsenterede  fami- 
lierne deres  underholdningsprogram- 
mer med  sang,  musik  og  konkurren- 
cer eller  gættelege.  Aftenen  sluttede 
med  dans. 

Om  lørdagen  var  der  morgenmad, 
film,  oprydning  og  vidnesbyrdmøde 
med  afslutning  kl.  12.  Familietræf  var 
en  god  måde  at  bruge  en  del  af  påske- 
ferien på. 

Ebbe  Rosenkilde 
grenspræsident  i 


KIRKENYF 


fX 


}'å  tur  nu'd 
Veleramo^hancn 


Sussie  l.aiiritscti  prøver 
at  lure  Carl-Johan  Cirabe 
kunsten  af:  Hvordan  får 
man  flasken  til  at  slå 
uden  al  røre  den'.' 


Besøg  på 
Hitrimelbjerget 

Sportsaktiviteter 

Rapporter  om  mesterskaberne  1987 


Aarhus  stav  meddeler: 

Slavsmesterskaberne  blev  afholdt  i 
Vejlby-Riiskovhallen  den  15.  maj  og  i 
9  timer  -  fra  kl.  10  til  19  -  dystede  de  70 
deltagere  i  volleyball,  badminton, 
bordtennis  og  indefodbold. 

Resultaterne  blev: 
Badminton: 

Drengesingle  (15-17)  Thomas  Wille- 
mann,  Horsens.  Damesingle  (18-34) 
Lisbeth  Jensen,  Aalborg.  Herresingle 
Arne  Jensen,  Odense.  Old  Boys  Leif 
Klitgaard,  Aalborg.  Damedouhle  An- 
na Falden/Mariann  Klitgaard.  Mix. 
double  Hanne  og  Flemming  Klitgaard. 
Herredouble  Martin  og  Torben  Jen- 
sen, Aalborg. 

Volleyball:  Vinder  herrer,  Aalborg  (Ole, 
Bent,  Torben,  Niels,  Bjarne,  Thomas 
og  Morten).  Vinder  damer.  Aalborg 
(Lis,  Jane,  Tina,  Lise,  Anna,  Mariann 
og  Hanne). 

Bordtennis:  Lars  Mathiasen,  Odense. 
Fodbold:  Aalborg  A  (Ole,  Morten, 
Henrik,  Preben,  Bjarne  og  Jean). 

Ref:  Leif  Klitgaard 


Aalborg  ward  meddeler: 

For  5.  år  har  Aalborg  ward  kørt  en 
badmintonturnering  og  ved  afslutnin- 
gen opførte  de  unge  et  lille  skuespil 
"Hvad  fatter  gør",  og  vi  kunne  alle  se 
og  høre  at  der  virkelig  var  arbejdet 
med  det.  Ligeledes  havde  AP's  og 
UP's  bestyrelser  lavet  en  revy  til  stor 
morskab  for  os  alle.  Det  blev  en  dejlig 
aften.  Vinderne  i  turneringen  blev: 
Drengerække:  Preben  Kristensen.  Da- 
merække A:  Lisbeth  L.  Jensen.  Dame- 
række B:  Tina-Lise  Steffensen.  Herre- 
række: Martin  Jensen.  Mix.  double: 
Hanne  og  Flemming  Klitgaard.  Da- 
medouble: Anna  Falden  og  Mariann 
Klitgaard.  Herredouble:  Martin  og 
Torben  Jensen  og  som  årets  fighter: 
Johnny  Christoffersen. 

Ref:  Annelise  Sørensen 

Danmarksmesterskaber 

De  blev  aflioldt  sidst  i  maj  med  delta- 
gelse fra  hele  landet,  nogle  områder 
bedre  repræsenteret  end  andre. 
Resultaterne  blev: 


Badminton: 

Herresingle  {\2-\A)  nr.  1  David  Meil- 
søe,  København,  3.  ward.  Nr.  2  Hen- 
rik Steffensen,  Aalborg  ward.  Nr.  3 
Preben  Christensen,  Aalborg  ward. 
Herredouble  (12-14)  nr.  1  Henrik  Stef- 
fensen/Preben Christensen,  Aalborg 
ward.  Nr.  2  David  Meilsøe/Michael 
Sprehn,  Kbh.  3.  ward.  Nr.  3  Sebastian 
Haibrock/Dan  Andersen,  Kbh. 
Herresingle  (15-17)  nr.  1  Peter  Ander- 
son, Kbh.  4.  ward.  Nr.  2  Thomas  Wil- 
lemann,  Horsens  ward.  Nr.  3  Bjarne 
Vestbø,  Aalborg  ward. 
Herredouble  {\5-\l)  nr.  1  Peter  Ander- 
son/Rene Brandt,  Kbh.  4.  ward.  Nr.  2 
Brian  Hall/Martin  Hansen.  Kbh.  1 
ward.  Nr.  3  Thoma  Willemann/Tho- 
mas  Klitgaard,  Aalborg. 
Herresingle  {\'i-2>A)  nr.  1  Arne  Nielsen, 
Odense  ward.  Nr.  2  Robert  Nielsen, 
Odense.  Nr.  3  Thomas  Hornslet,  Al- 
lerød ward. 

Herredouble  (18-34)  nr.  1  Torben  og 
Martin  Jensen,  Aalborg.  Nr.  2  Leif  og 
Flemming  Klitgaard,  Aalborg. 


/V.-  Fm  scene  fra  Aalborg  wards 
revy.  th:  Vinderne  i  damernes  B- 
rækkc  i  Aalborg.  Nr.  1  Tina-Lise 
Steffensen,  nr  2  Dorthe  Kvacht. 
Aalborg 

Herresingle  (over  35  år)  nr.  1  Hans 
Andersen,  Allerød  ward.  Nr.  2  Leif 
Klitgaard,  Aalborg  ward.  Nr.  3  Ole 
Steffensen,  Aalborg  ward. 
Herredouble  (over  35  år)  nr.  1  Ole 
Steffensen/Leif  Van  der  Welde,  Aal- 
borg. Nr.  2  Per  Meilsøe/Hans  Ander- 
sen, Kbh. 

Damesingle  (18-34)  nr.  1  Lisbeth  Jen- 
sen, Aalborg  ward.  Nr.  2  Anna  Marie 
Anderson,  Kbh.  4.  ward.  Nr.  3  Jeanett 
Karnil,  Odense. 

Damecloiilile  (18-34)  nr.  1  Anna  Fal- 
den/Mariann Klitgaard,  Aalborg.  Nr. 
2  Hanne  Klitgaard/Lis  Steffensen, 


Aalborg.  Nr.  3  Henriette  Valgren/.Iet- 
te  Frederiksen,  Kbh.  2.  ward. 
Damesingle  (over  35)  nr.  1  Lis  Steffen- 
sen, Aalborg.  Nr.  2  Ganne  Hall,  Kbh. 
3.  ward. 

M.v.  double  (18-34)  nr.  I  Hanne  og 
Flemming  Klitgaard,  Aalborg.  Nr.  2 
Lisbeth  og  Torben  Jensen,  Aalborg. 
Nr.  3  Kenn  Hall/Tina  Henriksen, 
Kbh.  3.  ward. 

Volleyball 

Herrer  nr.  I  Kbh.  3.  ward.  Nr.  2  Al- 
lerød ward. 

Damer  nr.  1  Aalborg  ward.  Nr.  2  Kbh. 
3.  ward. 


Herover  vinderne  i  bordtennis. 
StavsnK's!ersl<alierne.  Nr.  I  Lars 
/Mathiassen,  nr  2  Leo  Andersen, 
iH'gge  Odense. 

Tv.  glade  vindere  fra  Aallwrg  i 
volleylxill,  nr.  2  København  3. 

ward  -■  "  ' 


tv.  Det  er  ikke  et  spørgs- 
mål om  at  blive  nr.  I 
eller  2  -  men  at  være 
tned!  Preben  og  Henrik 
fra  Aalborg  VAR  med. 
th.  De  "gande"  kan  of^- 
så.  Badminton  over  35 
år:  nr  I  Ole  og  Leif. 
Aalborg,  nr.  2  Per  og 
Hans.  København. 

Tidligere  missionær  i  Danmark 
kaldet  som  missionspræsident 


Herschel  N.  Pedersen  fra  Ame- 
rican Fork  i  Utah  er  blevet 
kaldet  til  at  være  missions- 
præsident  i  New  Zeeland.  Han  var 
missionær  i  Danmark  i  årene  1949-51 
og  sender  gennem  Nunne  Andersen, 
Fredericia,  kærlige  hilsner  til  alle  som 
endnu  måtte  huske  ham.  Han  fortæl- 
ler at  han  nu  er  pensioneret  fra  U.S. 
Steel  Corp  efter  30  års  tjeneste.  Han 
og  hans  hustru  Shirley  Falslev  har  9 
børn,  8  døtre  og  en  søn.  De  har  også 

Præsident  og  søster 
Herschel  N.  Pedersen 


opdraget  tre  lamanit-børn.  Sønnen 
var  på  mission  i  Japan,  den  ældste  la- 
manitsøn  var  missionær  i  Arizona  og 
bror  og  søster  Pedersen  har  i  øjeblik- 
ket tre  døtre  på  mission.  Ældste  Pe- 
dersen havde  håbet  på  at  komme  en 
tur  til  Danmark  men  det  måtte  de  op- 
give på  grund  af  kaldelsen  til  mis- 
sionspræsident. 

Det  er  således  en  rigtig  missionær- 
familie. Da  Herschel  var  missionær 
var  de  tre  brødre  der  var  på  mission 
på  samme  tid,  plus  en  bror  senere  og 
alle  i  Danmark.  Han  slutter  sin  hilsen 
med  at  fortælle  at  han  fortsatte  med  at 
læse  skriften  på  dansk  i  håb  om  en  dag 
at  vende  tilbage. 

Stjernen  ønsker  at  Herren  vil  vel- 
signe denne  gode  missionærfamilie  så 
der  må  komme  stærke  medlemmer  ud 
af  deres  anstrengelser  for  at  udbrede 
evangeliet. 

København  stav  afholdt  deres 
konference  i  pinsen  den  6.  og  7. 
juni  på  Maglegårds  alle  som 
næsten  var  færdiggjort  efter  en  måned- 


lang renovering.  Man  så  fx  straks  at 
belysningen  i  kirkesalen  var  totalt  æn- 
dret og  salen  er  blevet  lysere  derved. 
Der  var  mange  andre  ændringer  men 
alt  i  alt  er  det  stadigvæk  en  meget 
smuk  bygning  der  tjener  mange  for- 
mål, og  altså  også  at  danne  rammen 
om  en  stavskonference.  Men  med  det 
store  fremmøde  der  var,  kan  det  godt 
være  at  man  næste  gang  bliver  nødt  til 
at  leje  sig  ind  et  større  sted,  og  det  er 
alligevel  glædeligt  for  det  viser  at  med- 
lemstallet vokser. 

Konferencen  skulle  have  været  un- 
der præsidium  af  præsident  Hans  B. 
Ringger  fra  områdepræsidentskabet, 
men  han  måtte  desværre  melde  afbud 
på  grund  af  sygdom.  I  stedet  præside- 
rede regionalrepræsentanten  Arne 
Hedberg.  Møderne  om  lørdagen  var 
for  præstedømmets  ledere  om  efter- 
middagen, og  om  aftenen  for  alle 
voksne  medlemmer.  De  fremmødte 
fik  mange  gode  belæringer  og  anvis- 
ning på  hvordan  man  kan  få  et  sikkert 
vidnesbyrd  om  evangeliets  sandhed 


gennem  Mormons  Bog. 

Søndagens  møde  indledtes  med  den 
sædvanlige  opbyggende  minikoncert 
som  heldigvis  ser  ud  til  at  være  en  tra- 
dition, ja,  endda  en  god  tradition.  Der 
cr  ikke  noget  så  opbyggende  som  sang 
og  musik  og  når  det  så  som  her  blev 
fremført  af  stavens  primarykor,  ja  så 
var  alle  glade.  Dirigenten  Pia  Rasmus- 
sen havde  lagt  et  stort  arbejde  i  at  få 
børnene  til  at  synge  og  det  udmærkede 
program  blev  da  også  udført  friskt  og 
frejdigt.  Vi  kunne  nu  også  tænke  os  at 
høre  fra  fx  hjælpeforeningens  musi- 
kalske venner. 

Det  nye  højtalersystem  virkede  ikke 
helt  efter  hensigten  men  det  blev  alli- 
gevel en  udbytterig  konference,  hvor 
vægten  blev  lagt  på  opmuntring  der 
bl.a.  kom  til  udti7k  i  ældste  Hedbergs 
afsluttende  tale  hvor  han  citerede  nog- 
le af  de  bemærkelsesværdige  taler  fra 
generalkonferencen  i  Salt  Lake  i  april. 
Musikken  til  mødet  blev  udført  af  3. 
wards  kor  under  ledelse  af  søster  Kir- 
sten Meilsøe  og  søster  Søs  Gram. 


